Ντίνος Ποντίκας

Ο Ντίνος Ποντίκας (Λάρισα, 27 Φεβρουαρίου 1982) είναι Έλληνας πρώην ποδοσφαιριστής ο οποίος αγωνιζόταν ως επιθετικός. Κατέχει το ρεκόρ του  νεότερου ποδοσφαιριστή που σημείωσε ποτέ χατ-τρικ.

Ρεκόρ 
Στις 21 Σεπτεμβρίου 1996, στην αναμέτρηση Αμπελοκήπων - Χαραυγής (4-3) για το πρωτάθλημα της ΕΠΣΛ (στην τότε πέμπτη βαθμίδα του ελληνικού πρωταθλήματος- πλέον τέταρτη) σημείωσε και τα 3 γκολ των φιλοξενουμένων και έγινε σε ηλικία 14 ετών, 6 μηνών και 24 ημερών ο νεότερος παίκτης που σημειώνει χατ τρικ. Ο συγκεκριμένος αγώνας μάλιστα ήταν το ντεμπούτο του Ποντίκα με ανδρική ομάδα.  
Στην αντίπαλη ομάδα του Α.Ο. Αμπελοκήπων αγωνιζόταν τότε ο πρωταθλητής Ελλάδος του 1988 με την Α.Ε. Λάρισας Γιώργος Κολοβός , ο κυπελλούχος του 1985 και αρχηγός της, Χαράλαμπος Ντόσας , ενώ στο ρόστερ της άνηκε και ο μετέπειτα διεθνής αμυντικός της Eθνικής Ελλάδας, Βαγγέλης Μόρας.  Ο Ποντίκας κατέγραψε σπάνιες επιθετικές επιδόσεις σε δύο ακόμη περιπτώσεις, αλλά αυτή τη φορά σε φιλικούς αγώνες νέων. Το 1995 όταν και σκόραρε 13 γκολ σε ηλικία 13 ετών καθώς και το 1997 με τον νεαρό κεντρικό επιθετικό στα 15 του να σημειώνει 10 τέρματα. Επίσης, είναι ο νεότερος ποδοσφαιριστής που έχει αγωνιστεί σε τελικό νομού του πρωταθλήματος Λυκείων, σε ηλικία 14 ετών και 10 μηνών, τη σεζόν 1996-97.

Βιογραφία 
Ξεκίνησε το ποδόσφαιρο στην ηλικία των 6 ετών από τις άτυπες ποδοσφαιρικές ομάδες της περιοχής του Σταθμού και το 1995 εντάχθηκε στα τμήματα υποδομής του Τοξότη Λάρισας. Η παρουσία του στον Τοξότη στον οποίο εκείνη την εποχή αγωνιζόταν και ο Θεοφάνης Γκέκας ήταν ολιγόμηνη και ακολούθως μεταπήδησε στον Α.Π.Ο. Χαραυγή Λάρισας. Η διοίκηση της Χαραυγής διέγνωσε αμέσως το επιθετικό του ταλέντο, εξέδωσε δελτίο ΕΠΟ ούτως ώστε να έχει δικαίωμα συμμετοχής στους αγώνες της ανδρικής ομάδας και σύντομα δικαιώθηκε με το χατ-τρικ το οποίο σκόραρε στο ντεμπούτο του.Ελάχιστα χρόνια αργότερα όμως ο Ποντίκας αναγκάστηκε να εγκαταλείψει πρόωρα το ποδόσφαιρο σε αρκετά νεαρή ηλικία εξαιτίας σοβαρού τραυματισμού που υπέστη το 1998. Το 1997 η Χαραυγή είχε αρνηθεί την παραχώρηση του με υποσχετική στον Ίκαρο Νεάπολης και ενώ ήδη ο Αθηναϊκός, πρώην ομάδα του προπονητή του στο εφηβικό τμήμα, Πάκη Αβραμούλη, είχε αρχίσει να παρακολουθεί στενά την εξέλιξή του. Ο Ποντίκας ο οποίος θεωρήθηκε από τους πολλά υποσχόμενους επιθετικούς της γενιάς του ήταν επίσης ένας από τους ταχύτερους νεαρούς ποδοσφαιριστές σημειώνοντας χρόνους κατω από 11 δευτερόλεπτα 100 στα μέτρα.  Το ρεκόρ του χατ-τρικ που σημείωσε ξεπερνά κατά 2 και 3 χρόνια σε επίπεδο ηλικίας τα αντίστοιχα επιτεύγματα των Κεν Τσέιλορ, Νικολάς Σίρι και Πελέ σε κατηγορίες της Αγγλίας, της Ουρουγουάης και της Βραζιλίας. Παρ'ότι αναγκάστηκε να βάλει πρόωρο τέλος στην καριέρα του δέχθηκε προτάσεις για επιστροφή, και επιχείρησε δύο φορές να επανέλθει στην ενεργό δράση συμμετέχοντας σε προετοιμασίες τοπικών ομάδων, χωρίς όμως να αγωνιστεί σε επίσημη αναμέτρηση. Εν τέλει, επέστρεψε και τυπικά στην ηλικία των 38, και όντας σε εξαιρετική φυσική κατάσταση -δεδομένης της πολυετούς απουσίας του από τα γήπεδα- αγωνίστηκε και στα 90 λεπτά στο ντεμπούτο του στην ερασιτεχνική κατηγορία Σάντεϊ Λιγκ του αγγλικού ποδοσφαίρου.

Παραπομπές

Εξωτερικοί σύνδεσμοι 
 RSSSF Ελλάδα 1996–97 από την RSSSF

 

 

Επιθετικοί ποδοσφαιριστές
Έλληνες ποδοσφαιριστές